CELEX: 32022D0153
Language: ro
Date: 2022-02-03 00:00:00
Title: Decizia (PESC) 2022/153 a Consiliului din 3 februarie 2022 de modificare a Deciziei 2011/486/PESC privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan

4.2.2022   
               
               
                  RO
               
               
                  Jurnalul Oficial al Uniunii Europene
               
               
                  L 25/17
               
            
         DECIZIA (PESC) 2022/153 A CONSILIULUI
         din 3 februarie 2022
         de modificare a Deciziei 2011/486/PESC privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere Decizia 2011/486/PESC a Consiliului din 1 august 2011 privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 1 august 2011, Consiliul a adoptat Decizia 2011/486/PESC.
                  
               
                     (2)
                  
                  
                     La 22 decembrie 2021, Consiliul de Securitate al Organizației Națiunilor Unite a adoptat Rezoluția 2615 (2021) prin care își exprimă profunda îngrijorare cu privire la situația umanitară din Afganistan, inclusiv insecuritatea alimentară, și reamintește că femeile, copiii și minoritățile au fost afectate în mod disproporționat.
                  
               
                     (3)
                  
                  
                     Consiliul de Securitate al Organizației Națiunilor Unite a decis prin Rezoluția 2615 (2021) că asistența umanitară și alte activități care sprijină nevoile umane de bază în Afganistan nu constituie o încălcare a punctului 1 litera (a) din Rezoluția Consiliului de Securitate al Organizației Națiunilor Unite (RCSONU) 2255 (2015), încurajând în același timp cu fermitate furnizorii care se bazează pe RCSONU 2615 (2021) să depună eforturi rezonabile pentru a reduce la minimum obținerea oricăror beneficii, fie de pe urma furnizării directe, fie a deturnării, de către persoanele sau entitățile desemnate în lista de sancțiuni din RCSONU 1988 (2011).
                  
               
                     (4)
                  
                  
                     Decizia 2011/486/PESC ar trebui, prin urmare, să fie modificată în consecință.
                  
               
                     (5)
                  
                  
                     Este necesară întreprinderea de acțiuni suplimentare din partea Uniunii în vederea punerii în aplicare a anumitor măsuri din prezenta decizie,
                  
               ADOPTĂ PREZENTA DECIZIE:
         
            Articolul 1
            La articolul 4 din Decizia 2011/486/PESC, se adaugă următorul alineat:
            
               
                  „(6)   Alineatele (1) și (2) nu se aplică gestionării și plății fondurilor, altor active financiare sau resurse economice și furnizării de bunuri și servicii necesare pentru a asigura furnizarea la timp a asistenței umanitare și alte activități care sprijină nevoile umane de bază în Afganistan sau pentru a sprijini astfel de activități.”
               
            
         
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 3 februarie 2022.
            
               
                  Pentru Consiliu
               
               
                  Președintele
               
               J.-Y. LE DRIAN
            
         
         
            (1)  JO L 199, 2.8.2011, p. 57.